ປາ​ກິ​ສຖານ ເປັນເຈົ້າພາບ ຈັດກອງປະຊຸມ ເຈລະຈາ ສັນຕິພາບ ອັຟການິສຖານ
ປາກິສຖານ ​​ຈະອຳນວຍຄວາມ​ສະດວກ ຕໍ່​ຂັ້ນຕອນ ການ​ສ້າງສັນຕິພາບ ​ແລະ​ຄວາມປອງດອງຊາດ ພາຍໃຕ້ ການ​ນຳພາ​ ແລະ ການເປັນເຈົ້າການ ໂດຍ​ຊາວ​ອັຟກາ​ນິສຖານເອງ.
ປາກິສຖານ ກ່າວວ່າ ຕົນໄດ້ເປັນເຈົ້າພາບ ຈັດກອງປະຊຸມ ໃນຕອນຄ່ຳຄືນ ວັນອັງຄານວານນີ້ ລະຫວ່າງ ລັດຖະບານ ອັຟການິສຖານ ແລະ ຜູ້ຕາງໜ້າຂອງກຸ່ມ Taliban ຊຶ່ງເປັນ ສ່ວນນຶ່ງ ໃນຄຳໝັ້ນໝາຍ ຂອງ Islamabad  ອີງຕາມ ຖະແຫລງການ ສະບັບນຶ່ງ ຂອງກະຊວງການຕ່າງປະເທດ ປາກິສຖານ ໃນວັນພຸດມື້ນີ້ ຖະແຫລງການກ່າວຕື່ມວ່າ ກອງປະຊຸມນີ້ ໄດ້ຈັດຂຶ້ນຢູ່ເມືອງ Murree ໃກ້ໆກັບນະຄອນຫຼວງ Islamabad ແລະ ໄດ້ມີບັນດາຜູ້ຕາງໜ້າຂອງຈີນ ແລະ ສະຫະລັດ ເຂົ້າຮ່ວມນຳດ້ວຍ ຖະແຫຼງການຂອງປາກິສຖານ ກ່າວວ່າ  ຖະແຫລງການກ່າວຕື່ມອີກວ່າ ທັງສອງຝ່າຍໄດ້ແລກປ່ຽນທັດສະນະຕ່າງໆ ກ່ຽວກັບຊ່ອງທາງ ແລະວິທີທາງ ທີ່ຈະນຳເອົາສັນຕິພາບ ແລະ ການສ້າງຄວາມປອງດອງຊາດ ມາສູ່ ອັຟການິສຖານ ໂດຍເວົ້າວ່າ ບັນດາຜູ້ເຂົ້າຮ່ວມກອງປະຊຸມ ຖະແຫລງການວ່າ ໄດ້ຮັບຮູ້ເຖິງຄວາມຈຳເປັນ ທີ່ຈະຕ້ອງ ໄດ້ພັດທະນາ ເພື່ອ  ຄວາມໄວ້ວາງໃຈ ລະຫວ່າງທຸກພັກຝ່າຍ ຖະແຫຼງການຍັງກ່າວອີກວ່າ ກອງປະຊຸມ ຄັ້ງຕໍ່ໄປ ຈະໄດ້ຖືກຈັດຂຶ້ນ ໃນວັນເວລາ ທີ່ສະດວກສຳຫລັບທັງສອງຝ່າຍ ຫຼັງຈາກ ເດືອນສັກສິດ Ramadan ຂອງຊາວມຸສລິມ ທຳນຽບຂາວ ໄດ້ສະແດງຄວາມຍິນດີ ນຳການເຈລະຈາດັ່ງກ່າວນັ້ນ ໂຄສົກທຳນຽບຂາວ ທ່ານ John Earnest ໃນລະຫວ່າງການຖະແຫລງຂ່າວ ປະຈຳວັນອັງຄານວານນີ້ ໄດ້ເອີ້ນ ການເຈລະຈານີ້ວ່າ